DOI: 10.14457/tu.the.2018.1378
title: กลไกเยาวชนในการป้องกันปัญหายาเสพติดของจังหวัดศรีสะเกษ: ศึกษาเฉพาะ กลุ่มเยาวชนกล้าลำดวนจังหวัดศรีสะเกษและสภาเด็กและเยาวชนจังหวัดศรีสะเกษ

description: การศึกษาในครั้งนี้มีวัตถุประสงค์เพื่อศึกษากระบวนการทำงานด้านการป้องกันปัญหา ยาเสพติดของกลุ่มเยาวชนกล้าลำดวนจังหวัดศรีสะเกษและสภาเด็กและเยาวชนจังหวัดศรีสะเกษ ศึกษาปัจจัยที่ส่งผลให้การทำงานด้านการป้องกันปัญหายาเสพติดของกลุ่มเยาวชนกล้าลำดวนจังหวัดศรีสะเกษและสภาเด็กและเยาวชนจังหวัดศรีสะเกษประสบความสำเร็จ ศึกษาความแตกต่างและความคล้ายคลึงในการทำงานด้านการป้องกันปัญหายาเสพติดของกลุ่มเยาวชนกล้าลำดวนจังหวัดศรีสะเกษและสภาเด็กและเยาวชนจังหวัดศรีสะเกษ และเพื่อจัดทำข้อเสนอแนะเป็นแนวทางในการทำงานด้านการป้องกันปัญหายาเสพติดในบริบทที่คล้ายคลึงกัน ซึ่งการศึกษาเป็นการศึกษาเชิงคุณภาพ โดยใช้การวิจัยเอกสาร การสัมภาษณ์เชิงลึก การสัมภาษณ์แบบกลุ่ม และการสังเกตการณ์แบบมีส่วนร่วม ในการสำรวจและเก็บรวบรวมข้อมูลแล้วนำข้อมูลที่ได้มาประมวลผลและวิเคราะห์เพื่อหาข้อสรุป และพรรณาถึงกลไกเยาวชนในการป้องกันปัญหายาเสพติดของจังหวัดศรีสะเกษ ในประเด็นที่ศึกษา ซึ่งกลุ่มตัวอย่างที่ใช้ในการศึกษาจะเป็นตัวแสดงมีความเกี่ยวข้องกับกลุ่มเยาวชนกล้าลำดวนจังหวัดศรีสะเกษและสภาเด็กและเยาวชนจังหวัดศรีสะเกษ จำนวนทั้งสิ้น 25 รายผลการศึกษาพบว่ากระบวนการทำงานด้านการป้องกันปัญหายาเสพติดของทั้ง 2 องค์กร แบ่งออกเป็น 2 รูปแบบ คือ คือ (1) การป้องกันปัญหายาเสพติดในสถานศึกษา และ (2) การป้องกันปัญหายาเสพติดในชุมชน และปัจจัยที่ส่งผลให้การทำงานด้านการป้องกันปัญหายาเสพติดของทั้ง 2 องค์กรประสบความสำเร็จ ประกอบด้วย การมีผู้นำที่เข้มแข็ง มีภาวะความเป็นผู้นำ กล้าคิด กล้าตัดสินใจ การมีเครือข่ายหลาย ๆ หน่วยงาน มาร่วมกันทำงาน การมีพี่เลี้ยงที่มีศักยภาพคอยส่งเสริม สนับสนุน ให้คำปรึกษา คำแนะนำแก่เด็กและเยาวชน ช่วยเสริมจุดอ่อนเพิ่มจุดแข็ง และการมีส่วนร่วมจากทุกภาคส่วนที่มาร่วมขับเคลื่อนการป้องกันปัญหายาเสพติดของทั้ง 2 องค์กรให้เป็นไปด้วยความเรียบร้อยและบรรลุตามวัตถุประสงค์ และผลการศึกษาพบว่ากระบวนการทำงาน ปัจจัยที่ส่งผลให้การทำงานด้านการป้องกันปัญหายาเสพติดของทั้ง 2 องค์กรประสบความสำเร็จ มีทั้งที่แตกต่างกันอย่างชัดเจนและบางประเด็นก็มีความคล้ายคลึงกัน จากผลการศึกษาจึงได้มีการพัฒนาข้อเสนอแนะเพื่อเป็นแนวทางในการทำงานด้านการป้องกันปัญหายาเสพติดในบริบทที่คล้ายคลึงกัน ดังนี้ ในการทำงานด้านการป้องกันปัญหายาเสพติดโดยองค์กรเด็กและเยาวชน จำเป็นต้องมีผู้นำที่เข้มแข็ง มีศักยภาพในการทำงาน สามารถนำพาองค์กรของตนเองไปสู่เป้าหมาย และต้องมีพี่เลี้ยงที่คอยให้คำแนะนำและสนับสนุนการทำงานของเด็กและเยาวชน ประกอบกับต้องอาศัยเครือข่ายความร่วมมือและการมีส่วนร่วมจากทุกภาคส่วนในสังคม เข้ามาร่วมดำเนินการและบูรณาการการทำงานร่วมกับหน่วยงานที่มีภารกิจเกี่ยวข้องกับยาเสพติด ดังนั้น เด็กและเยาวชนเพียงลำพังจึงไม่อาจดำเนินการได้อย่างมีประสิทธิภาพเท่าที่ควร ซึ่งเป็นประโยชน์ต่อองค์กร หน่วยงานที่ทำงานด้านการป้องกันและแก้ไขปัญหายาเสพติดในประเทศไทยและเพื่อเพิ่มประสิทธิภาพในการทำงานด้านการป้องกันปัญหายาเสพติดและพัฒนาให้เกิดความยั่งยืนต่อไปในอนาคตข้อเสนอแนะอื่น ๆ คือ ควรมีการ ทบทวนหรือแก้ไขเพิ่มเติมกฎหมาย หรือยกร่างกฎหมายใหม่ เช่น พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 กฎหมายเกี่ยวกับการเงิน และกฎหมายเกี่ยวกับพัสดุ เพื่อให้การดำเนินงานของกลุ่ม/องค์กรขับเคลื่อนงานได้ง่ายขึ้นและมีอำนาจต่อรองกับหน่วยงานต่าง ๆ และควรมีการกำหนดขอบเขตงานขององค์กรไว้อย่างชัดเจน เนื่องจากการดำเนินการแก้ไขปัญหายาเสพติดบางครั้งมีความเสี่ยงสูง เด็กและเยาวชนอาจจะยังขาดทักษะ ประสบการณ์ และความเชี่ยวชาญในเรื่องนี้ และควรมีการขยายเครือข่ายการทำงานร่วมกับประเทศเพื่อนบ้าน ได้แก่ กัมพูชา สปป.ลาว เนื่องจากมีพื้นที่ติดกับจังหวัดศรีสะเกษ และเป็นแหล่งแพร่ระบาดของปัญหายาเสพติดเข้ามาในพื้นที่จังหวัดศรีสะเกษ เพื่อสร้างความเข้าใจและกำหนดข้อตกลงร่วมกันเกี่ยวกับการดำเนินการแก้ไขปัญหายาเสพติด ซึ่งสิ่งนี้จะเป็นประโยชนอย่างยิ่งต่อการสร้างเครือข่ายความร่วมมือในอนาคต รวมทั้งการสอดส่องดูแลไม่ให้มีปัญหายาเสพติดในพื้นที่ของตนและพื้นที่ใกล้เคียง